Ruslan Khuchbarov (også kendt under navnet "Obersten"[Polkovnik] og "Ali", "Rustam" og "Rasul"; 12. november 1972 – 3. september 2004) var en ingusjietisk terrorist, og lederen af gruppen der udførte terrorangrebet mod en skole i Beslan – en by i Nordossetien i det sydlige Rusland – hvor 334 civile blev dræbt, herunder 186 børn. Ruslan Khuchbarov blev selv dræbt af russiske sikkerhedsstyrker under den afsluttende storm på skolen.